Diari Oficial de la Generalitat Valenciana


Sumari del DOGV 5265, del 24-05-2006 (2006/5192)

RESOLUCIÓ d'11 d'abril de 2006, del director general d'Investigació i Transferència Tecnològica, per la qual es concedixen les ajudes a empreses i grups d'investigació per a realitzar projectes conjunts d'investigació i innovació tecnològica d'especial rellevància per a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5265

Data del DOGV
:   24-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/5192


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ d'11 d'abril de 2006, del director general d'Investigació i Transferència Tecnològica, per la qual es concedixen les ajudes a empreses i grups d'investigació per a realitzar projectes conjunts d'investigació i innovació tecnològica d'especial rellevància per a la Comunitat Valenciana. [2006/A5192]  
Per Orde de 13 de juliol de 2005, del conseller d'Empresa, Universitat i Ciència (DOGV núm. 5.063, de 03.08.2005), es van convocar, entre altres, les ajudes a empreses i entitats públiques i privades sense ànim de lucre, amb finalitat investigadora legal o estatutària, per a realitzar alguns dels projectes conjunts d'investigació i innovació tecnològica d'especial rellevància per a la Comunitat Valenciana.  
Per Orde de 22 de desembre de 2005, de la Conselleria d'Empresa, Universitat i Ciència (DOGV núm. 5.178, de 17.01.2006), es van publicar les línies pressupostàries i es van determinar els crèdits que han de finançar les ajudes i les beques per al foment de la investigació científica i el desenvolupament tecnològic, convocades per Orde de 13 de juliol de 2005, del conseller d'Empresa, Universitat i Ciència.  
L'Orde de 6 d'abril de 2006, del conseller d'Empresa, Universitat i Ciència, modifica la citada Orde de 22 de desembre de 2005, per la qual s'incrementa la quantia de l'import global màxim destinat a finançar l'Orde de 13 de juliol de 2005.  
Una vegada finalitzat el procés d'avaluació, l'òrgan col·legiat, constituït a este efecte, va elevar la proposta de resolució, d'acord amb la base 5 de l'annex I, Normes generals del procediment, de l'Orde de 13 de juliol de 2005 esmentada.  
Segons el que establix la base 6 de l'annex I, Normes generals del procediment, de l'orde de 13 de juliol de 2005, es va instar els beneficiaris de l'ajuda a reformular la seua sol·licitud per a ajustar els compromisos i condicions a la subvenció atorgable.  
La disposició final primera de l'esmentada orde de 13 de juliol de 2005, faculta el director general d'Investigació i Transferència Tecnològica per a dictar les resolucions necessàries per a aplicar, desenrotllar i interpretar l'orde de convocatòria, i es delega en ell la competència per a resoldre la concessió o la denegació de les ajudes a què fa referència la convocatòria.  
D'acord amb el que establix el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV núm. 4.857, de 06.10.2004), resolc:  
Primer  
Concedir les ajudes per a realitzar alguns dels projectes conjunts d'investigació i innovació tecnològica d'especial rellevància per la Comunitat Valenciana, corresponents a la convocatòria realitzada per l'Orde de 13 de juliol de 2005, del conseller d'Empresa, Universitat i Ciència (DOGV núm. 5.063, de 03.08.2005), a les empreses, entitats i agrupacions de persones jurídiques que s'indiquen en l'annex I de la present resolució i en les quanties que s'hi indiquen, a càrrec dels crèdits de la línia de subvenció T4015, capítol IV, i la línia de subvenció T5768, capítol VII, de l'aplicació pressupostària 73.35.89.064.42 del pressupost de la Generalitat Valenciana per a 2006.  
Segon  
Denegar les sol·licituds que figuren en l'annex II, per no haver aconseguit el nivell de puntuació necessari tenint en compte la valoració de la proposta en relació amb els objectius i la disponibilitat pressupostària de la convocatòria, i atenent els criteris d'avaluació i de selecció establerts en la base 5 de l'annex XIII de l'Orde de 13 de juliol.  
Tercer  
El període de realització de les accions subvencionades serà l'any 2006, segons el que establix l'article 2 de l'Orde 13 de juliol de 2005 esmentada.  
Quart  
Els beneficiaris han de complir les obligacions i les normes de justificació previstes en els annexos I i XIII de l'Orde de 13 de juliol de 2005.  
Quint  
Per a determinar les quanties de les ajudes i la seua justificació s'han tingut en compte les intensitats màximes establides en el règim d'ajudes regionals a la investigació i desenrotllament (Ajuda d'Estat núm. N 358/1999) en el marc comunitari de les ajudes estatals a la investigació y desenrotllament, segons el que establix la base 6 de l'annex 6 de l'Orde 13 de juliol de 2005.  
Sext  
La present resolució, dictada per delegació del conseller d'Empresa, Universitat i Ciència, s'ha de notificar a les entitats interessades d'acord amb el que preveu l'article 58 de la Llei 30/19739, de 26 de novembre, de Règim Jurídic de les Administracions Públiques i del Procediment Administratiu Comú i s'ha de publicar en el Diari Oficial de la Generalitat Valenciana, i en l'adreça d'Internet http://www.gva.es/industria/invest/invest.htm, als efectes de publicitat en els termes que preveu l'orde de la convocatòria.  
D'acord amb el que establixen els articles 107, 116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució que posa fi a la via administrativa, es pot interposar, amb caràcter potestatiu, recurs de reposició o plantejar directament recurs contenciós administratiu, en els terminis i davant els òrgans que s'indica a continuació:  
a) El recurs de reposició ha d'interposar-se davant l'òrgan que va dictar l'acte, en el termini d'un mes comptador des de l'endemà de la publicació de la present resolució.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.  
València, 11 d'abril de 2006.. El director general d'Investigació i Transferència Tecnològica: Jesús T. Pastor Ciurana.